ming030890/wiki-yue-high-quality huggingface dataset:
大炳

大炳（原名余炳賢，1975年5月15號—2012年7月20號）係臺灣藝人，以口水多同埋口大聞名，試過喺綜藝節目入面示範放晒成個拳頭入口，經常模仿政治人或者反串扮女名人。

演藝生涯
大炳喺1975年5月15號出世，五專曾經就讀雲林工專機械製造科，之後轉學就讀華岡藝校戲劇科畢業。大炳喺電視節目上成日模仿政治人謝長廷；或反串女名人，如雲妮侯斯頓、陳文茜、利菁或蔡琴。1999年前後，大炳連同羅志祥、歐漢聲、賈靜雯以及何妤玟共同主持台視週末黃金時段綜藝節目《少年兵團 旗開得勝》，嗰個節目喺競爭激烈嘅台灣電視圈黃金時段異軍突起、獲得成功；後來節目製作人沈玉琳喺2017年受訪時評論：「我嗰時候搵嘅五個主持人都係小朋友，但係小兵立大功，真係盲拳打死老師傅。」。
2011年，大炳因四度吸毒，將演藝重心移往中國大陸，擔任河北衛視幕後工作。
2012年6月25號，大炳工作過勞，令感冒加上真菌感染引發急性肺炎，終於因為急性肺炎引發多重器官衰竭，7月20號凌晨2時7分喺北京死，終年37歲。
大煙山國家公園

大煙山國家公園係美國一個國家公園，喺田納西州同北卡羅萊納州，1940年成立，面積有2,114.15平方公里。
大熊清

大熊清（1964年6月21號—）係退役日本足球員，教練，執教過FC東京，大宮松鼠，及大阪櫻花。
大熊町

大熊町（日文：大熊町／おおくままち Ōkuma machi */?）係日本福島縣雙葉郡嘅一個町。
大煤炭

大煤炭樂隊（葡文：Conjunto Big Brasa）係嚟自巴西塞阿拉州福塔雷薩市嘅六人搖滾樂隊組合，曾經喺1967～1978年活躍過。
大熊座

大熊座（Ursa Major）係家下八十八西洋星座之一。佢響天球北部，佔天球面積1280平方度。地球北半球來講，大熊座係春天嘅星座，即係春夜會見到。肉眼可以睇到嘅星，約莫125粒到。有一到四等星20粒，即係有2等星5粒、3等星7粒、4等星8粒。

史
大熊座係古希臘托勒密所編嘅托勒密48星座之一。
寺田武史

寺田武史（1980年3月21號—）係日本足球員，司職後衞，效力過草津溫泉。
寺田周平

寺田周平（1975年6月23號—）係日本足球員，打後衞位置，曾經喺2008～2009年間替日本足球代表隊出場6次。
寺田紳一

寺田紳一（1985年6月10號—）係日本足球員，司職中場，效力橫濱FC。
寺田匡史

寺田匡史（1994年1月10號—）係日本足球員，司職後衞，效力鹿兒島聯。
寺田洋介

寺田洋介（1987年7月8號—）係日本足球員，司職後衞，效力過YSCC橫濱，長野帕塞羅，FC琉球，及SC相模原。
寺本來可

寺本來可 ，係日本嘅一個女藝人同埋配音員。
廣州陽光酒店

廣州陽光酒店（粵拼：gwong2 zau1 joeng4 gwong1 zau2 dim3；英文：Soluxe Hotel Guangzhou）係中國廣東省廣州市嘅一間白金五星級酒店。喺天河區黃埔大道中199號。

設計、逳手同落成時間
呢間大廈係由中油陽光物業管理有限公司嚟負責設計，喺2007年8月由廣州合眾源建築技術發展有限公司負責開始喐手起，直到2010年12月先至起好。2011年8月1號開業。

酒店嘅設施
廣州陽光酒店 入面有320間客房（包括套房）、20間餐廳同埋17間會議室。
廣州錦漢展覽中心

廣州錦漢展覽中心（粵拼：gwong2 zau1 gam2 hon3 zin2 laam5 zung1 sam1）係中國廣東廣州入面一間冇咗嘅展覽中心，喺越秀區流花路同解放北路嘅交界西北邊嗰度。呢間嘢喺2002年10月9號開業，2012年11月8號執笠。而建築喺2013年1月，冚唪唥都拆嗮。而家呢度係廣州越秀國際會議中心。

介紹
呢間展館佔地25000平方米，其中中心佔地23000平方米，入面有3個展館。而佢嘅主展館就有3層樓。

點解間展館冇咗？
喺2012年10月14號，有位越秀集團嘅代表就話錦漢展覽中心係臨時建築。就係因為2004年，越秀地產攞咗呢個專案嘅建設用地批准書先至交清嗮土地出租金嚟做商業金融用地。不過佢凈係起咗間臨時建築響度。而按規劃嚟講，臨時建築就一定拆。本嚟話要喺2年內（到2006年為止）拆咗錦漢中心，但唔知點解拖咗10年都未拆。而越秀集團就話按租賃協議規定，佢整嘅臨時展覽館、錦漢展覽館都喺2012年11月8號先至結束經營，而錦漢大樓喺2012年12月10號就已經結束咗經營。之後越秀集團計劃2013年春節之前拆嗮錦漢展覽中心，之後3月開工起商業大樓。而間嘢喺2016年4月14號先至批准起，直到2020年10月23號先至開業。
廣州開發區中學

廣州開發區外國語學校喺2010～2012年間嗌過廣州開發區中學。
廣州市玉喦中學喺2004年規劃期間嗌過廣州開發區中學。
廣州開發區中學位置廣州經濟技術開發區友誼路66號明細類廣東省一級學校成立1988年校區黃埔區
舊時開發區中學嘅所在位
廣州開發區中學
係中國廣東廣州地區冇咗嘅中學，1988年成立，位置喺而家黃埔區廣州經濟技術開發區友誼路66號（拜耳製藥廣州分廠斜對面）。佢係廣州經濟技術開發區管理委員會出錢辦嘅一間現代化高質量嘅初級中學。但2012年同廣州開發區外國語學校合併而消失。
廣州銀行

（英文：BANK OF GUANGZHOU）係中國廣州嘅銀行機構，喺1996年9月17號成立，總部喺天河區珠江新城嘅廣州銀行大廈入面。佢除咗喺廣州有佢嘅分行之外，其它分別喺廣東嘅佛山、中山、江門、惠州、肇慶、深圳同江蘇南京有異地分行。

史
1996年9月17號：銀行喺46家城市信用合作社嘅基礎上搞出廣州城市合作銀行。
1998年7月：改名做廣州市商業銀行股份有限公司
2001年12月：新開資本金7億文
2005年12月：加資金，擴股到10億文。
2007年5月：定向加資金23億文
2008年9月：加資金，擴股到30億文，總資本金去到83億文。
2009年9月：改名做廣州銀行股份有限公司
2010年3月：喺深圳搞分行
2011年6月：喺南京、佛山搞分行。
2013年6月：喺中山搞分行
2013年11月：喺惠州搞分行
2014年6月：喺江門搞分行
2014年12月：喺肇慶搞分行
廣州銀行大廈

廣州銀行大廈（粵拼：gwong2 zau1 ngan4 hong4 daai6 haa6），之前嗌過普惠國際廣場（pou2 wai6 gwok3 zai3 gwong2 coeng4）同昊和大廈（hou6 wo4 daai6 haa6）嘅名，係中華人民共和國廣州一棟寫字樓，而呢間寫字樓喺天河區珠江新城入面嘅珠江東路30號，北邊冇幾遠就係利通廣場。

負責方
呢間大廈係由廣州昊和置業有限公司嚟負責開發，中太建設集團第二工程局負責起呢棟樓。

逳手同落成時間
呢棟大樓喺2008年開始逳手，2010年封頂，2012年先至起好。

性質
呢棟樓有267.75米高，一共57層樓，成棟大樓嘅佔地面積有8,172㎡，而建築面積有122,584㎡。
廣州長安醫院

係中國廣東省廣州市嘅一間有醫療、科研、教學、預防、保健喺埋一齊嘅現代化私人醫院，1996年成立，喺天河區天河路502號（石牌村入面，天河電腦城嘅後邊）。口號係「治不孕，到長安。」，佢喺不孕不育算係比較領先同權威嘅一間醫院。
廣州長峰醫院

係中國廣東廣州嘅一間有醫療、科研、教學、治療喺埋一齊嘅私人醫院，亦係北京中聯長峰國際血管瘤研究院嘅臨床單位同埋華南唯一嘅血管瘤醫院，2009年6月20號成立，位置喺天河區廣州大道北741號（白雲山東南角嘅伍仙橋地區，伍仙橋街口）。醫院喺醫血管瘤方面比較出名。
廣州開發區外國語學校

2010年1月：改名做廣州開發區外國語學校。
2011年1月：學校俾政府批准搞中英教育項目交流合作。
2011年暑假：學校擴建到佔地19785㎡咁大。
2012年9月：學校為發展外國語學校嘅優勢而同廣州開發區中學合併，成為廣東省一級學校。
2014年9月：學校從蘿崗區交畀黃埔區睇。
2017年4月10號：學校宣佈收購87中重喺15日後掛牌。
廣州長隆旅遊度假區

係中國廣東省廣州市嘅其中一個度假區，喺番禺區大石鎮嗰邊。呢個度假區係由廣東長隆集團負責經營，入面有7個項目。喺2007年5月8號俾中國國家旅遊部公佈咗係第一批國家級5A景區，佢重係成個廣州市入面，唯一一個國家級嘅5A景區。
奧蘭群島

奧蘭群島（粵拼：ou3 laan4 kwan4 dou2；瑞典文：Åland；芬蘭文：Ahvenanmaa），簡稱奧蘭，係芬蘭嘅自治省，響波羅的海嘅波的尼亞灣，首府係瑪麗港。佢舊時係瑞典領土，所以居民多數講瑞典話。最大嗰個島叫奧蘭島。
奧蘭多酒吧槍擊案

奧蘭多酒吧槍擊案係2016年6月12號凌晨喺美國佛羅里達州奧蘭多一間同性戀酒吧嘅一單槍擊案，涉案槍手係位穆斯林美國公民，總共殺咗49人，傷咗58人，而槍手最後畀警察射殺。呢單係自911事件之後美國傷亡人數最多嘅襲擊案。
奧蘭多魔術

奧蘭多魔術（英文：Orlando Magic）係一支以美國佛羅里達州奧蘭多為基地嘅NBA球隊，隸屬NBA東岸東南賽區。
奧西耶克

奧西耶克（Osijek）係克羅地亞第四大城，人口約莫11萬。
奧蘭多環球影城

奧蘭多環球影城（粵拼：ou3 laan4 do1 waan4 kau4 jing2 sing4）係喺美國 奧蘭多嘅環球影城主題樂園。
奧蘭島

奧蘭島（Fasta Åland）係芬蘭奧蘭群島最大嗰個島，面積685平方公里，住咗奧蘭九成人口，奧蘭首府瑪麗港亦喺呢個島上面。
呢篇奧蘭島係係關於芬蘭地理嘅楔位文章，重未寫完嘅。麻煩你幫手充實佢。
感應器

唔同種嘅光感應器；佢哋喺外形同運作原理上都唔同，但共通點係都會對光有反應，並且將有關探測到嘅光嘅資訊傳去第度。
感應器（粵拼：gam2 jing3 hei3），又叫 sensor（粵拼：sen1 saa2*4）係機械一種，一部感應器會曉探測某啲事件或者環境改變嘅機械，而且仲識將佢探測到嘅嘢以某啲訊號嘅型式，傳去某啲電子架生嗰度。
到咗廿一世紀，感應器係好多機械當中都會用到。日常生活常見嘅例子就有𨋢嘅掣（會對人手施嘅壓力有反應，並且將訊號傳去架𨋢嘅控制器嗰度）以及簡單嘅開關（會對人手施嘅壓力有反應，並且將訊號傳去部機械嘅控制器嗰度）；另一方面，科研上又會用多種嘅感應器，用感應器量度要研究嘅變數，並且用呢啲資訊驗證佢哋想驗證嘅假說同理論。

基礎概念
睇埋：訊號同量度
一個感應器要具有某啲曉隨「要量度嘅物理量變化」嘅部份，再將呢個部份嘅物理性質轉化做訊號傳出去。想像一個簡單嘅例子說明：有個感應器，要嚟量度溫度（想要量度嗰個物理量）；個感應器當中有個容器，容器裝住一種液體，而打前嘅科研經已引證咗，呢種液體嘅電阻會隨住溫度而變化（曉隨要量度嘅物理量變化），而且個感應器喺個容器兩邊駁咗電線；所以當溫度起變化，啲液體嘅電阻會變化，令到通過個容器嘅電流數值（訊號）跟住出現變化－假設溫度、種液體嘅電阻值、以及股電流之間有一柞已知嘅方程式表達出嚟：
； 係種液體嘅電阻， 係溫度， 係靠之前實驗搵到嘅一個常數。
（根據歐姆定律；Ohm's law）；
 係股電流通過嘅其他部份嘅電阻（股電流唔淨衹會經過啲液體；假設呢個數值已知）， 係通過個感應器嘅電壓（呢個數值可以輕易量度）， 就係個感應器出嗰股電流。
喺呢個情況下，觀察者就有得靠睇個感應器出嘅電流嘅數值 ，得知個感應器度到嘅溫度  係幾多。
一個感應器嘅敏感度（sensitivity）係指佢輸入每單位變化會引致輸出起幾多變化－反應咗個感應器有幾「敏感」。舉個例，有個溫度計，佢探測到嘅溫度每升攝氏 1 度，個計入面啲液體就會升高 1 厘米，而呢個溫度計嘅敏感度就係 1 厘米每攝氏度（1 cm/°C）。

量度誤差
喺工程學上，一個理想嘅感應器有三大特徵：
佢對要量度嘅物理量敏感度有返咁上下。
佢對佢喺應用上會撞到嘅第啲物理量敏感度低（唔會因為呢啲物理量有變化）。
佢唔會影響要量度嘅物理量嘅數值。
感染

感染（粵拼：gam2 jim5），又叫傳染（cyun4 jim5），係指由其他物種響宿主嘅個體（譬如細菌、病毒）入面進行有害嘅複製、繁殖過程，相關嘅病就叫做傳染病。
感官提示

喺認知科學上，一個感官提示（英文：sensory cue）係指一個個體能夠由感官輸入當中搵到嘅一個統計量或者訊號，而呢個統計量或者訊號係能夠話俾個個體知一啲描述外界嘅資訊嘅。例：眼感受到嘅光嘅頻率（統計量或者訊號）會講到俾個人知面前嗰嚿物體係乜嘢色水（資訊），而呢樣嘢又能夠幫個個體判斷「眼前嗰嚿係邊種生果」（資訊）。
感恩節

感恩節（英文：Thanksgiving Day；法文：Action de grâce）係美國同加拿大都有嘅節日，為咗感謝上天過去一年嘅贈與同豐收。感恩節通常會食火雞、薯蓉同南瓜慶祝。
喺美國，感恩節由17世紀已經開始慶祝。由1941年開始，定咗喺每年11月第四個禮拜四慶祝，並且從嗰日起連續放兩日假，通常大家都會認為呢一日係標誌住聖誕採購季節正式開始。聯合國總部亦都會喺感恩節當日放假。
而加拿大就由1879年開始正式慶祝感恩節，起初係喺10月同11月之間浮動，一戰後定咗喺11月11號和平紀念日，1931年再搬去每年10月第二個禮拜一（同美國嘅哥倫布日同一日），1957年立法規定感恩節係10月第二個禮拜一。

美國感恩節來歷
1620年，一隻叫五月花號嘅客船，由英國普利茅夫開往喺北美洲麻省普利茅夫殖民地，船上載住好多清教徒（加爾文宗）。當年冬天，唔少人餓死凍死，有啲人仲病死。當地原住民印第安人幫新移民學識咗點樣打獵、種粟米同南瓜，仲喺第二年得到豐收。喺慶祝豐收嘅時候，呢啲歐陸嚟嘅新移民就邀請印第安人一齊多謝上帝嗰一年嘅賜予。
感應摩打

感應摩打（粵拼：gam2 jing3 mo1 daa2，英文：Induction Motor）係交流摩打嘅一種，佢通過定子線圈利用電磁感應嘅方式使到轉子有咗電流，令摩打產生力矩。
感歎號

西班牙文等語言嘅感歎句會以掉轉嘅歎號（倒歎號，¡）開頭。
感官轉導

感官轉導（sensory transduction）係指將一種感官刺激轉化做第樣嘢嘅過程。
小城之春

小城之春係導演費穆響1946年拍嘅愛情故事片。故事發生喺一嗰江南小鎮。電影雖然響文化大革命中備受批判，文革後2005年被香港電影金像獎評為華語電影100年裏頭嘅最佳電影。女主角係韋偉。
小城得達

小城得達（1942年12月10號—）係日本足球員，司職中場，曾經喺1963～1976年間爲日本足球代表隊出場62次，入咗11球，重參加過1964年夏季奧林匹克運動會同1968年夏季奧林匹克運動會。
小坑村

小坑村喺香港新界粉嶺龍躍頭新圍西北面，大約200年前建村，係龍躍頭「五圍六村」之一。

史
鄧氏祖先原本住喺老圍裏面，後來因為居住環境擠迫而搬去龍堂定居，聽聞喺龍堂居住嗰時只有十間房屋。鄧氏族人大約喺龍堂住咗三代之後，因經常受到賊匪嘅光顧，所以搬返龍躍頭，並喺現址建立小坑村。村前面嘅磚牆同東面村口嘅拱門大約喺1960年因風水理由而起，希望可增添男丁。東面村口起咗褔德祠，用嚟供奉土地。
小型張

小型張（英文：miniature sheet），係一種將一套郵票集結埋一齊嘅紙類印刷品，一般比原先嘅單枚郵票更加大。響呢尐郵票外嘅紙張，通常會印一尐文字或者圖樣。由於呢類郵品比其他郵品嘅發行量少好多，小型張係集郵愛好者爭先收藏嘅郵品之一。
小城光影

《小城光影》（One City with 36 Frames）係香港電視娛樂製作嘅遊埠節目，2016年12月21號開始逢禮拜三、四喺22:30 - 23:00喺ViuTV播，主持係楊偲泳、鍾晴、范愷雯、蔣浩鈴。節目主持遊走臺南、廈門、澳門同上海古城，將一部古董相機交到專業攝影師手上，用原始菲林拍，將三十六張相串連埋一齊。
小型犬浣熊

小型犬浣熊（學名：Bassaricyon neblina）係浣熊科犬浣熊屬嘅其中一個種。
小坂井祐莉繪

小坂井祐莉繪 ，係日本嘅一個女藝人同埋配音員。
建築署

建築署（粵拼：gin3 zuk1 cyu2，英文：Architectural Services Department，縮寫ArchSD或ASD）係香港特別行政區政府發展局轄下嘅部門，專責興建、保養同維修政府公共設施。工作範圍包括工程策劃、建築設計、屋宇裝備、物業事務、工料測量同結構工程。現任署長係謝昌和。

使命
確保社區設施質素卓越、具成本效益同持續發展。
確保社區設施保養妥善同具成本效益。
就社區設施同相關事宜提供優質專業顧問服務。
向建造業推廣最佳作業守則。
建築聲學

建築聲學（architectural acoustics）係建築學一個子領域，專門用聲學知識思考一棟建築物嘅結構要設計成點先可以令棟建築物有良好嘅聲環境，例如係將棟建築物設計成能夠減低噪音。
建築表達

形態嘅表達（英文：articulation）係建築學上嘅一個概念，指一個形態嘅表面點樣一齊界定佢嘅形狀同容量。
一個成功噉表達出嚟嘅形態會展示到俾人睇佢嘅各部份以及各部份之間嘅關係，佢嘅表面望落會似分開獨立嘅平面，令觀賞者能夠一眼睇得出佢乜嘢形狀。要表達一個形態有好多方法：一個建築師可以俾棟建築物嘅唔同表面有唔同物料、色水、或者質地；佢又可以用啲樣眼嘅角落頭；佢又可以唔用角落頭，令到相鄰嘅表面之間有空間分隔開；再唔係佢又可以索性用燈光打落去棟嘢度，令到棟嘢唔同表面嘅光暗度唔一樣... 等等。形態表達可以扮演好多用途，其中一種係令到建築物嘅使用者容易喺未行入棟嘢之前就經已大致上估到棟嘢內部空間嘅形狀，並且本能噉曉點樣喺棟嘢內部移動。
建築材料

建築材料，簡稱建材，又叫建築物料，係土木工程同各種建築工程用到嘅材料，由好多種唔同物料加工整成，譬如黏土、沙、石、木同鋼。
建築模型

建築模型（粵拼：gin3 zuk1 mou4 jing4 ）係指模仿一棟建築物嘅比例模型。一般嚟講，建築模型嘅主要用途係俾建築師展示佢哋設計緊嘅建築物：喺建築學上，一個建築師喺設計一棟建築物嘅過程當中往往會想向其他人展示佢嘅諗法，所以通常佢會用圖則同建築模型等嘅方法，向其他人展示佢設計緊嗰棟建築物將會係乜樣，然後當相關嘅人員認同個設計之後，就可以搵建築公司等嘅人員郁手起棟嘢。
建築模型係立體嘅，好處係冇噉技術性－圖則好多時都充滿咗數字（要話俾人知每樣嘢尺寸係點）同埋一大柞建築學上嘅行話，而建築模型直接噉俾其他人睇到棟建築物預想嘅樣，就算係唔識建築學嘅人都睇得明，所以可以用嚟向公眾展示棟建築物嘅設計。

材料
建築模型通常會用簡便嘅物料整，最緊要係又輕又方便，等個建築師可以唔係嘥太多時間整佢嘅模型，而且整好之後可以輕易噉搬去做展覽：
紙皮
紙板
發泡膠
阿加力膠
木板
塑膠
... 等等。

種類
睇埋：比例模型
建築模型可以按整嘅目的嚟分類：
素描模型比較抽象嘅模型，用嚟展示棟建築物大致上嘅形狀，建築師可能會喺設計早期整個素描模型出嚟，研究棟建築物由唔同角度睇大致上嘅形狀，好多時會因為個模型唔使出街而唔上色。
展覽模型係指用嚟做展覽用嘅建築模型，通常仲會用嚟推銷一棟建築物；因為呢種模型係要出街見人嘅，所以通常會整到好仔細好靚－會上色，而且會配合一啲人同樹嘅模型嚟展示棟建築物起好整到靚一靚嘅樣。

圖庫
2022 年嘅中環街市模型
香港京華戲院嘅模型
一幅建築物內部嘅模型
一棟博物館嘅抽象模型
一棟建築物嘅支架嘅模型
一個建築群嘅模型；可以用嚟做都市規劃。
建築理論

建築理論（粵拼：gin3 zuk1 lei5 leon6；英文：architectural theory）係建築學基本理論，思考建築物設計應該要點做同埋要達到乜嘢目的。

三大原則
喺開始討論建築學之前，建築學者要問一個問題：乜嘢係「建築學」？建築學係一門研究點設計建築物嘅學問，而「設計」呢個詞語包含咗一個人創造某啲嘢，並且喺創造嘅過程當中盡可能令到樣嘢達到某啲理想嘅基準。所以建築學要有個定位，首先就要知道「一棟建築物點樣先算係理想」。目前現存最古老嘅建築學著作係由古羅馬工程師維特魯威（Vitruvius）喺公元前 1 世紀所寫嘅《De architectura》（粵文：建築之書）。喺呢本書入面，維特魯威主張，評鑑一棟建築物設計得好唔好係基於三大原則嘅：
Firmitas：即係拉丁文入面「穩陣」噉解，指一棟建築物要能夠企到喺度，而且長時間噉維持良好嘅狀態。
Utilitas：拉丁文入面係指「有用」，呢一點係講緊嗰棟建築物應該要能夠有效噉做人類想佢做嘅工作，具有某啲觀賞以外嘅功能；呢點都係必要嘅，因為如果一個結構有美感但冇實用價值，佢理應屬於雕塑，而唔係建築物。
Venustas：呢個字喺拉丁文裏面大致係指「靚」嘅意思，指棟建築物應該要有美感；喺實際應用上，呢一點喺起建築物嗰陣查實唔係必要嘅，但建築學者一般認為，建築學對美感嘅追求令到呢門學問成為咗一個跨越藝術同工程學嘅獨特領域。
根據維特魯威，建築師喺設計一棟建築物嗰陣，應該盡量令到棟嘢達到嗮三個條件。「建築學」呢個領域研究嘅就係點樣設計一啲滿足嗮呢三個條件嘅結構。
聖家大教堂內部嘅設計俾好多人覺得有美感。
建築施工

建築施工係起樓、建築物、路同埋各種基建嘅過程。
做緊建築施工嘅地點就叫建築地盤（又叫做建築工地、施工地盤，簡稱地盤，錯寫建築地盆）。佢範圍通常會有建築圍板、鐵絲網或者圍牆封閉，有物業管理看更把守，控制人同埋物料、機械、車輛出入。所有人可能要登記身份同埋戴安全帽頭盔、工作證等。
建築有情天

《建築有情天》係香港電視廣播有限公司製作嘅時裝電視劇。
如果Pet Pet識講嘢

《如果Pet Pet識講嘢》（英文：When Pets Speak）係香港奇妙電視有限公司製作嘅寵物節目，由劉沛蘅同涂毓麟主持。節目由2020年11月7號到2021年1月23號，逢禮拜六22:30－23:00，喺香港開電視首播。節目介紹訪問唔同寵物主人，分享人同動物之間嘅交流。

節目調動
2020年11月28號：由於播《第33屆中國電影金雞獎頒獎典禮》，節目暫停播映。
如果你也聽說

《如果你也聽說》係香港歌手洪杰嘅第4張唱片，喺2016年3月24日推出。裏面翻唱咗四位女歌手嘅國語歌。
如果我是

《如果我是》係香港商業電台叱咤903（商業二台）嘅節目，由Wasibi主持，響2009年11月9號到2009年11月18號，逢星期一到五，朝早10點到11點播出。
如月車站

都市傳說「如月車站」以西鹿島線為背景。
如月車站（日文：きさらぎ駅／きさらぎえき）係源自日本網絡論壇嘅都市傳說，兼傳說入面嘅虛構鐵路車站名。
2004年，有人喺文字討論板2channel上以實況形式發表多則提到「如月車站」嘅貼文，話自己誤入呢個遠離人煙嘅無人車站。呢啲貼文起初以靜岡縣濱松市嘅西鹿島線為背景，最後以貼主誤入異界嘅展開為結。之後陸續有唔同網民自稱有同樣嘅經歷，慢慢呢個故仔就成為網絡迷因。
喺日文入面，呢個虛構車站一般會以假名+漢字「きさらぎ駅」嘅形式稱呼，不過亦有考據者或自稱到過呢個車站嘅人會以漢字形式叫佢做「如月車站」或「鬼站」。「如月車站」同其他都市傳說提到嘅類似虛構車站亦可統稱為「異界站」。

小說
2016年：《都市傳說系列：如月車站》（中文），作者係笭菁，由奇幻基地出版。

電影
2022年1月19號，日本方面發佈咗拍攝呢個都市傳說真人電影版嘅消息，由恒松祐里擔任女主角、永江二朗監製、宮本武史編劇。

遊戲
2020年：《幽電列車》，由Chilla's Art製作。
如東

如東係中國江蘇南通一個縣，總面積1873平方公里，人口104萬。
如果・愛

《如果・愛》係一部2005年上映嘅香港電影，係香港近年好罕見嘅歌舞電影。
《如果・愛》被第62屆威尼斯國際電影節選為閉幕電影，重被美國紐約第三屆皇后區國際電影節（Queens International Film Festival）評為「最佳外語片」。伊齣電影喺2006年香港電影金像獎亦都拿到六個獎項，包括「最佳女主角」、「最佳攝影」、「最佳美術指導」、「最佳服裝造型設計」、「最佳原創電影歌曲」同埋「最佳原創電影音樂」。
如果天空要下雨

《如果天空要下雨》係香港歌手鄭伊健嘅唱片，喺1996年7月推出。
嶂上營地

嶂上營地，香港營地之一，專畀露營，喺嶂上，深山高原之中，英文叫Cheung Sheung Campsite。屬西貢西郊野公園，行政上歸大埔區。營地屬小型，營位少過二十。水源取自溪澗，季節性水源。歸漁農及自然護理署管。附近有間士多，只開假日。
經嶂上行山徑，非常之多。署方訂咗兩條，一條麥理浩徑，另一條嶂上郊遊徑。麥理浩徑第三段行山脊，由牛耳石山、岩頭山，過嶂上，屈南而走畫眉山、雞公山。而嶂上郊遊徑就由海下路到榕樹澳。另有一啲山徑，好似北潭路高塘，行上嶂上，步程會短一啲。
營內有燒烤爐、檯、櫈。
舊時嶂上條村好多人，好多人耕田，後尾啲搬走，有啲田地開做營地。

交通
無車路到，得山徑到，只有行山。斜坡上山，梯級上行。
嶋崎遙香

嶋崎遙香 ，係日本嘅一個女藝人同埋配音員。
嶋方淳子

嶋方淳子 ，係日本嘅一個女藝人同埋配音員。
嶋谷征四郎

嶋谷征四郎（1938年11月6號—2001年10月24號）係日本足球員，司職中場，曾經喺1959年爲日本足球代表隊出場1次。
嶋村侑

嶋村侑 ，係日本嘅一個女藝人同埋配音員。
嶋田慎太郎

嶋田慎太郎（1995年12月5號—）係日本足球員，司職中場，效力熊本羅亞素。
嶋田正吾

嶋田正吾（1979年11月13號—）係日本足球員，司職中場，效力過Ain Food，佐川滋賀，及FC岐阜。
嶗山區

嶗山區係中國山東青島一個市轄區，總面積395平方公里，人口69萬。
嶧城區

嶧城區係中國山東棗莊一個市轄區，總面積628平方公里，人口36萬。
安樂健太

安樂健太（1992年10月23號—）係日本足球員，司職後衞，效力盛岡仙鶴。
安樂椅

安樂椅，又叫搖椅，係種可以前後搖動嘅椅，底下有個弧形嘅結構，令到坐上去嘅人可以控制張椅搖。
安樂區

安樂區係臺灣基隆七個行政區之一，喺基隆嘅西北。係基隆最多人口嘅區。
安樂戰場

《安樂戰場》（英文：Fatal Vacation），係一部1990年嘉禾出品，由曾志偉導演嘅香港動作片/恐怖片，有菲律賓政府支援開拍，所以政治同戰爭畫面好真。宣傳口號係「曾志偉執導以嚟，第一部題材嚴肅嘅電影」。由於呢套戲嘅劇情同2010年8月23號嘅馬尼拉大屠殺事件有好多處相似，因而一度受到香港傳媒同埋網民嘅關注。
故事背景係1985年，講述一團香港遊客去菲律賓旅行時，遇到挾持旅遊巴事件，經過菲共蹂躪、殘殺，倖存者最後走得甩。
安樂林路

安樂林路（粵拼：on1 lok6 lam4 lou6；簡化字：安乐林路）係中國北京嘅東西走向馬路，喺東城區同豐臺區。西邊從永定門外大街同革新路嘅交界開始，一直去到東邊嘅蒲黃榆路同蒲方路嘅交界。

敘述
全長1.8km，闊15米，雙向2車道。
安樂死

安樂死係一種令到人或者動物可以用冇痛苦或者盡量少痛苦嘅方式去結束生命嘅措施。

人類
呢個表唔完整，歡迎加料。
安樂死喺世界上好多地方都係一個爭論得好激烈嘅話題。而家法律上准用某程度嘅安樂死嘅國家或者地區有比利時、荷蘭、盧森堡、泰國、美國嘅俄勒岡州、華盛頓州、西班牙嘅安達露絲亞自治區呢啲。
安樂死按意願分做自願安樂死同非自願安樂死兩種；前者指赴死者同意嗰種；無辦法得知受死者係唔係同意，而家屬或監護人，同醫生都同意嘅，叫非自願安樂死；喺其他情況之下冇咗條命（處決、兇殺、意外……），通常唔算安樂死。
安樂死亦可以跟執行方法劃為主動安樂死或被動安樂死。

語文
「安樂死」喺希臘文叫εὐθανασία；「εὐ」解「好」，「θανασία」解「死」；唔少印歐語言嘅同義詞皆由此變化而嚟。
安樂影片

安樂影片有限公司係香港電影公司，喺1950年由江祖貽創立。除咗電影製作、電影同影碟發行、廣告製作之外，重經營百老匯院線12間架，員工有200幾人。
張為國

張為國係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
張煒琪

張煒琪（英文：Cheung Wai Ki，1990年11月22號—）係香港女足球員，司職前鋒，而家效力公民體育會。
張無忌

張無忌係金庸嘅武俠小說《倚天屠龍記》男主角。
張然

張然，香港親中派政治人，香港再出發大聯盟發起人之一。
張炭

張炭，原名蔡衍澤，香港親中派電影界人士，之後去北京發展。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
張炳煌

張炳煌（日文名：原彰弘），親北京派商人，亞洲聯合財務董事總經理，有「私人貸款之父」之稱。被視為早期來港、在本地商界最成功嘅台灣人之一。

部分公職
港澳台灣同鄉會理事、會長、副會長等職位。
港澳台慈善基金會第四屆總理
想到我們

《想到我們》係由中國男歌手汪蘇瀧作曲同演唱、萬一填詞。呢隻歌喺2024年5月10號發佈。
想和你去吹吹風

《想和你去吹吹風》係香港歌手張學友嘅第10張國語唱片，主打歌《想和你去吹吹風》以成為華語樂壇嘅經典國語歌曲，憑住呢張唱片，張學友成為第一個獲得金曲獎最佳國語男歌手嘅非中華民國國籍音樂人士。

介紹
自1991年開始，張學友逐漸成為大中華地區流行音樂領域唱片銷量最高嘅男歌手之一，甚至都可以話佢係1990年代銷量最高嘅華語男歌手。1990年代中後期開始，佢不斷嘗試曲風新嘅挑戰，先後決定暫時退出電影圈，製作音樂劇《雪狼湖》等驚人嘅舉動。1997年發行《想和你去吹吹風》專輯前重話今後一年入面剩係會出一張粵語唱片同一張國語唱片，以便能夠保護唱片嘅製作品質。
《想和你去吹吹風》既係喺呢種境遇下製作完成嘅，主打歌《想和你去吹吹風》喺成個大中華地區同海外大熱，張學友同數碼通請嚟香港出名導演許鞍華做MV錄影帶嘅導演，從而拍攝成為一部非常高質量嘅商業廣告——《真的承諾之光影歲月》，片入面資深電影人張同祖都友情演出，歌曲時至依家已經同周潤發嘅《真的承諾之壯志柔情》，梁朝偉嘅《真的承諾之浪子情深》共同成為商業廣告歌嘅經典。

影響
張學友憑住呢張唱片攞咗台灣金曲獎嘅最佳國語男歌手獎，都係歷史上第一個非中華民國國籍嘅獲獎人，成為呢一個喺台灣最具有影響力嘅獎項改革後第一個受益人。金曲獎嘅改革都被認為係因為張學友等香港歌手喺台灣嘅影響力日益增大所導致。早喺1993年，張學友推出創紀錄銷量嘅國語唱片《吻別》開始，金曲獎最佳國語男歌手嘅國籍限制喺嗰時就有爭議。跟住推出嘅大碟《祝福》、《真愛新曲＋精選》、《擁友》、《忘記你我做不到》無一例外嘅成為當年台灣銷量的冠軍。而金曲獎主管部門嘅中華民國行政院都順應形勢做出咗喺國籍規則上嘅改革。
想見你

《想見你》（英文：Someday or One Day）係2019年推出嘅一套臺灣電視劇，導演黃天仁。編劇簡奇峯、林欣慧。由柯佳嬿、許光漢、施柏宇同顏毓麟做主角。呢套劇係華聯國際出品、福斯傳媒集團同三鳳製作，而且得到文化部影視及流行音樂產業局補助新臺幣2,200萬元。呢套劇集齊咗愛情、穿越、推理、懸疑嘅元素，帶出嘅訊息亦都好多，畀人叫做「神劇」，網絡上面嘅評分都好高。
呢套劇喺2019年11月17號至2020年2月16號逢星期日晚上10點響中視播出。之後每逢星期六喺衛視中文台聯合播出，每集劇情之後有幕後花絮，標題係「想見你不見不散」。

概要
劇情涉及一位27歲嘅女子黃雨萱（柯佳嬿 飾），佢希望可以見到兩年前響航空事故中過身嘅男友王詮勝（許光漢 飾），佢非常思念對方，經常發短訊俾佢，希望對方可以用某種方式見到。
某日，黃雨萱收到一個神祕嘅包裹，入面有一部陳舊嘅卡式帶機同埋一餅伍佰專輯《愛情的盡頭》錄音帶。響巴士度返屋企嘅時候，佢通過Walkman收聽《Last Dance》嘅時候就瞓咗。突然之間，呢首歌將佢帶到1998年，跟住落嚟就係一個叫做陳韻如嘅高中女生，一個同自己外表一模一樣嘅女仔。前一日夜晚，陳韻如被車撞倒，黃雨萱意識恢復咗，喺陳韻如嘅身體裏面——佢見到咗病床邊嘅一個男仔叫李子維，同佢死咗嘅男朋友一模一樣。初時，佢以為自己終於同心愛嘅王詮勝重逢，不過佢後嚟發現事情唔係表面上所睇到嘅咁樣。
被過去圍困，過着另一個人嘅生活。穿越時空嘅種種奧秘，黃雨萱試圖從過去同未來改變陳韻如嘅命運。黃雨萱最終了解到更多關於陳韻如嘅「交通事故」，而且籠罩於神秘之中。

演員表
柯佳嬿，飾演黃雨萱同陳韻如。
許光漢，飾演王詮勝同李子維。
施柏宇飾演莫俊傑。

原聲帶
電視原聲帶由滾石唱片製作，實體專輯響2020年5月6號正式發行。《想見你》嘅歌曲完全配合戲劇度身訂造，劇中亦穿插多首1990年代嘅華語流行歌，以配合角色心境，重勾起許多戲迷嘅青春回憶。三鳳製作為咗取得音樂授權，同幾間唱片公司接觸，最終因滾石唱片擁有許多1990年代嘅經典歌曲而決定同佢合作，滾石唱片亦幫劇集度身訂造五首歌曲。製作人陳芷涵表示，同中文劇名相比，自己更偏愛英文劇名《Someday or One Day》。響電視原聲帶第一次嘅製作會議之中，陳芷涵提出咗希望有一首主題曲可以用英文歌呈現嘅諗法，曲名就叫〈Someday or One Day〉，因為佢覺得歌名幾啱晒穿越時空嘅感覺，Someday代表嘅係未來某一日，One Day可以係而家或者係過去嘅某一日。佢表示喺提案嘅時候冇希望一定會成真，估唔到孫盛希做到喇。佢認為呢首歌唔單代表整套劇，亦係黃雨萱嘅心情寫照。
呢隻原聲碟全部有22首歌，前10首係劇集嘅主要配樂，其餘12首係劇集嘅背景音樂。呢隻碟可以喺Spotify、KKBOX、Apple Music同埋YouTube Music等音樂媒體平台上播放。
想見你電視原聲帶群星嘅原聲帶發行日期2020年5月6號 (2020-05-06)類型華語流行曲語言中文唱片公司滾石唱片
孫盛希演唱片頭曲〈Someday or One Day〉同埋插曲〈逃〉。
CD 1：歌曲曲序曲目填詞作曲演唱備註時長1.Last Dance伍佰伍佰伍佰&China Blue插曲4:312.Someday or One Day克麗絲叮孫盛希孫盛希片頭曲4:123.想見你想見你想見你（Miss You 3000）八三夭 阿璞八三夭 阿璞八三夭片尾曲4:174.真的嗎（Is it true?）張震嶽張震嶽莫文蔚插曲5:215.看見妳的聲音（See Your Voice）陳零九陳零九陳零九插曲4:156.逃（Come Away）孫盛希Molly Lin孫盛希孫盛希插曲4:557.秘密（Secret）張震嶽張震嶽張震嶽插曲5:228.擁抱（Embrace）阿信阿信五月天插曲4:149.一天（Someday）占逸君黃宣黃宣黃宣插曲4:0810.明天（Will we remember?）李雨寰李雨寰楊乃文插曲5:15
CD 2：配樂曲序曲目編曲時長1.背著回憶再遇見徐啟洋3:202.夢裡面的我們在一起很久很久林國凱2:443.如果可以回到過去，我會去找你吳嘉祥2:294.一份白糖粿林國凱2:485.宇宙中最黯淡的那顆星吳嘉祥3:106.無聲的妳，身後無聲的我吳嘉祥2:537.醒來的第一個念頭，就是我好想好想你林國凱1:598.唯一後悔過的事，是讓你離開我身邊林國凱1:469.不說出口的第三個願望林國凱2:1810.一直住在我心裡的某個人林國凱2:1211.如果可以在夢裡見到你徐啟洋4:5112.你會回到我身邊，總有一天吳嘉祥4:41

情節大綱摘要
故事劇情可以分為1998年同2019年，當中穿插多條時間線。成個情節係一個環環相扣嘅迴圈，睇下圖：
← 黃雨萱靈魂穿越至陳韻如身上
陳韻如1998年，遇襲（17歲）陳韻如1999年，過身（18歲）黃雨萱讀緊大學（2010年）（18歲）黃雨萱（2019年）（27歲）
→ 黃雨萱靈魂穿越回2019年
陳韻如同李子維、莫俊傑相識（1998年）莫俊傑坐監（2000）黃雨萱同王詮勝（李子維）相戀（2012年）黃雨萱同李子維相認（2019）
→ 李子維靈魂穿越至王詮勝身上
李子維車禍（2003年）（22歲）莫俊傑出獄（2008年）莫俊傑自殺（27歲）李子維2019年，死亡（38歲）
王詮勝2010年墮海（18歲）王詮勝（李子維）2017年空難
← 李子維靈魂穿越回2003年
謝宗儒救咗陳韻如謝芝齊襲擊陳韻如(1998)謝芝齊殺死李子維（2019年）
← 謝芝齊靈魂穿越至阿哥謝宗儒身上
謝宗儒響1998年昏迷（17歲）謝宗儒1999年（18歲）謝芝齊2019年被逮捕（32歲）
→ 謝芝齊靈魂穿越回2019年
想死冇咁易

《想死冇咁易》（瑞典文：En man som heter Ove）係套瑞典嘅劇情片，喺2015年上畫。呢套戲嘅主角係洛夫拉斯加德。
小行星10100

小行星10100，係太陽系小行星帶嘅一粒小行星，圍繞住太陽運轉。
小行星10102

小行星10102，係太陽系小行星帶嘅一粒小行星，圍繞住太陽運轉。
小行星10104

小行星10104，係太陽系小行星帶嘅一粒小行星，圍繞住太陽運轉。
小行星10107

小行星10107，係太陽系小行星帶嘅一粒小行星，圍繞住太陽運轉。
小行星10108

小行星10108，係太陽系小行星帶嘅一粒小行星，圍繞住太陽運轉。
小行星10105

小行星10105，係太陽系小行星帶嘅一粒小行星，圍繞住太陽運轉。
小行星10106

小行星10106，係太陽系小行星帶嘅一粒小行星，圍繞住太陽運轉。
小行星10099

小行星10099，係太陽系小行星帶嘅一粒小行星，圍繞住太陽運轉。
小行星10101

小行星10101，係太陽系小行星帶嘅一粒小行星，圍繞住太陽運轉。
小行星10103

小行星10103，係太陽系小行星帶嘅一粒小行星，圍繞住太陽運轉。
岡山哲也

岡山哲也（1973年8月27號—）係日本足球員，司職中場，效力過名古屋八鯨，及新潟天鵝。
岡山機場

岡山機場（粵音：gong1 saan1 gei1 coeng4）係喺日本中國地方嘅一個機場，喺1988年嗰陣起好兼且開放畀人用嚟搭飛機。
岡山綠雉

岡山綠雉（日文：ファジアーノ岡山）係日本一支職業足球隊，日本乙組職業足球聯賽（J2）球隊之一。球會根據地係岡山縣，主場係kanko球場。

史
佢嘅前身係江河自由踢球者，1975年成立。2009年加入日本職業足球聯賽。
岡山市

岡山（おかやま）係日本岡山縣首府，亦係政令指定都市，人口有71萬。
我係小忌廉

我係小忌廉（日本話：魔法の天使クリィミーマミ，亦寫魔法の天使 Creamy mami）係套日本卡通片，喺日本電視臺播，一共五十二集，一九八三年七月一號播到一九八四年六月廿九號。講個女仔由外星人得到法術，變身成明星嘅故仔。套片唔單止日本播過，亦喺香港、意大利、中國同臺灣播過。其後亦出過兩劇場版。
我個仔係㚻片演員

《我的兒子是㚻片演員》（葡文：Até Que o Porno Nos Separe；英文：Until Porn Do Us Part）係一部2018年上映嘅葡萄牙電影，係講一位保守嘅65歲阿媽尤拉莉亞意外發現自己個仔係一名㚻片演員。
由震驚同憎厭到試住要去理解自己個仔，尤拉莉亞透過網絡收集資訊信息，登錄各種鹹濕網站，甚至親眼睇到個仔喺年度葡萄牙鹹濕博覽會上面進行現場做愛表演。尤拉莉亞開始咗一場自我救贖嘅旅程。
我係殺手年中無休

《我係殺手年中無休》（英文：The Limits of Control）係套美國嘅劇情片，片長118 分鐘，喺2009年5月1號上畫。
我係香港運動員

《我係香港運動員》（A For Athletes）係香港MakerVille製作嘅體育節目，2021年10月31號開始逢禮拜日12:30-13:00喺ViuTV播。節目介紹香港唔同香港運動員同佢哋嘅運動項目。
我係金三珣

《我係金三珣》（韓文：내 이름은 김삼순）係2005年韓國電視劇，由金宣兒、炫彬、鄭麗媛主演。
我們一起唱過的歌

《我們一起唱過的歌》係香港歌手譚詠麟發行第35張粵語專輯。
慢煮

慢煮（Sous-vide），全名真空低溫慢煮法，係種21世紀頭逐漸流行嘅煮食方法，先將食材真空密封，再將佢放落約莫攝氏60度上下熱嘅水慢慢煮，一般煮幾個鐘。呢種煮法初頭只喺高級食府先至有，隨住科技發展，慢煮器材普及化，家陣就算喺屋企，都可以買套慢煮器材自己整慢煮嘢食。
慣性參考系

慣性參考系（英文：inertial frame of reference）喺古典物理學同狹義相對論當中指一種參考系，喺呢種參考系裏面，一件冇受到淨力嘅物件唔會有加速度，只會唔郁或者以恆定嘅速度郁。
慣用語

慣用語（粵拼：gwaan3 jung6 jyu5，英文：idiom），又叫習語、熟語，係一啲有特定意思嘅常用詞句，用到嘅字跟習慣定咗落嚟，唔可以隨意改，書面嘅有成語同諺語，口語嘅有歇後語同俗語。
慣用語呢家嘢，各地語言都有，粵語例子：
信你一成，雙目失明。
不問自取，是為靚女。
有關英文嘅例子，可以睇睇砸冧駱駝背脊嘅最後一條禾稈草或者企咗喺巨人嘅膊頭上呀噉。
慢滴式營銷

慢滴式營銷（粵拼：maan6 dik6 sik1 jing4 siu1；英文：drip marketing）係通訊上嘅一種策略，指將一啲事先寫好嘅信息慢慢逐啲逐啲噉傳俾啲客。
慣性收視

慣性收視係電視嘅收視率長期不均咁傾向於個別電視台。
造成慣性收視嘅主因係心理，個人（忠實觀眾）冇轉台習慣、受社交圈子（羊群心理）影響、宣傳廣告咁。
遙控器令轉台方便咗，不過慣性都重有。反宣傳都好有效，比如傳聞A台係弱台，所以個個都睇B台，之後A台「低收視」都變「零收視」，廣告收入都唔夠，想翻身都幾難。

商業心理
由市場學角度研究消費者嘅消費模式同消費者心理有關，消費模性普遍都出現慣性。尤其係老字號公司產品同服務，喺各行各業、服務、國家都會出現，唔係個別現象，難以定性為個別現象。
喺商業社會，運用心理好常見。例如刻意提高定價至整數，製造「平嘢冇好、好嘢必貴」嘅心理錯覺。

香港
香港免費電視服務性質同質素相近，無綫電視同亞洲電視嘅「人才」不時轉投對方陣營。2009年無綫《絕代商驕》嘅商業理論同佢嘅表達手法，有唔少地方「雷同」於2000年亞視嘅《世紀之戰》第五集，賣遮一幕。無線鉅作《大時代》嘅監製韋家輝為亞視製作「似乎係大時代續集嘅劇集」《世紀之戰》，同樣由《大時代》嘅主角劉青雲同鄭少秋主演。
因約定俗成嘅習慣，香港有唔少酒店、家居都將電視設定為「一字就係無綫」，而啲人又經常「撳一字」。反映出啲人用電視遙控嘅慣性嘅劇集，無綫嘅《雷霆掃毒》中，陳家碧教陳家俊用電視遙控睇電視嗰時話：「按一字就有電視睇。」。或者呢個該就係《讀心神探》所指出過嘅：「人睇嘢一般係先睇佢左上方」，喺呢度解做電視遙控揀台掣嘅「1」字。
酒樓食肆亦投其所好，都係開着B台，如果個別食客想轉睇A台都幾難。
香港傳媒經常報導無綫情況，甚至報導亞視，而近年傳媒報導嘅亞視多數係負面。
慣性矩

慣性矩（Moment of inertia），又叫轉動慣性、轉動慣量，係對一個剛體嘅旋轉運動嘅慣性大細嘅量度。
慣用手

慣用手係指一個人習慣用嗰隻手，多數人習慣用右手，而其餘習慣用左手嘅人就被叫做左優。
慢鏡

慢鏡（粵音：maan6 geng3；英文：slow mo）係影片整到好似時間慢咗落嚟噉。
廣州香雪國際酒店公寓

2005年，由於蘿崗區（2014年撤銷）脫離白雲區而成立，開發區政府打算將蘿崗嘅一片山旮旯地方，改造成高科技術產地地區。嗰時規劃有講到起間公寓嚟吸引海外留學人員返嚟中國大陸創業，以滿足區内科技領軍人才需求，初步定名做廣州開發區科技人員公寓。隨後喺2007年10月28號開工，2011年4月23號起好；2012年8月1號，公寓改名做廣州香雪國際酒店公寓。

酒店設施
廣州香雪國際酒店公寓入面有651間客房，其中有202間係酒店商務套房，另外嗰449間係公寓。重有韓式同西式、中式餐廳、3間設備完善嘅會議廳。重有游水池、籃球場、健身中心同埋乒乓波室、五人制足球場、棋牌室，及整咗停車場、商務中心、購物商場、銀行同埋票務中心等其它嘅設施。
廣州體育學院

學校喺1956年6月9號俾廣州市人民政府批准而成立，重喺1958年10月4號正式掛牌，最初喺二沙島嘅廣東省體育場附近一帶搞校區。1960年同廣東體育學院合併而搬到而家天河區天河北路，時代廣場斜對面。1963年連華師體育系合併埋。
雖然1969年因文革破四舊關係，學院俾嗰時嘅廣東師範學院（今日嘅華南師範大學）體育系合併咗，但1975年7月1號重新恢復返間學院出嚟。
廣州馬拉松

（英文：GUANGZHOU Marathon），簡稱廣馬（gwong2 maa5），係由中國田徑協會同廣州市嘅人民政府、體育局、體育競賽中心同廣州市田徑協會、慈善會一齊搞嘅大型馬拉松，2012年開始搞，喺每年11月底或12月初舉辦。2014年俾中國田徑協會定咗係金牌賽事。
廣州馬會巴士

（英文：Guangzhou J. C. Bus），簡稱馬會巴士或馬巴，係中國廣東廣州嘅巴士公司，1994年12月8號成立，總部喺天河區潭村路354號。
巴士公司係由廣州賽馬會負責搞，1994年8月18號開始籌備，同年12月8號正式掛牌開始營運。雖然廣州賽馬場喺1999年底開始，俾嗰時打擊非法賭錢而禁咗賽馬，但馬會屬下嘅巴士公司一直都重響度。佢屬下有4部日班同1部夜班巴士。

口號
（1994～而家）創一流服務，展馬巴新風。
尖風山

尖風山（Hebe Hill）係香港嘅山，海拔高346米，喺西貢區，附近範圍劃咗入馬鞍山郊野公園。
尖風山嘴

尖風山嘴，又叫夏比丘（直譯自英文Hebe Knoll），係香港新界西貢區一個山嘴，喺尖風山同葵坳山東北面，白沙灣西南面，海拔122米。
尚·皮亞傑

尚·皮亞傑（Jean Piaget，1896年8月9號—1980年9月16號）係一個瑞士心理學家，出名在諗出咗認知發展論。
尖葉木樨欖

尖葉木樨欖（粵拼：zim1 jip6 muk6 sai1 laam5；學名：Olea ferruginea）係木樨科木樨欖屬嘅常綠灌木或喬木仔，原產地喺中國嘅雲南、四川、廣西同印度嘅海拔600——2800米嘅森林入面。而家喺阿富汗、印度、克什米爾、巴基斯坦同中國嘅雲南、四川等地嘅海拔600——2,800米地區都可以見到佢。呢樖嘢大多數生喺森林同河邊嘅灌叢林入面。

形態
呢樖嘢嘅枝葉比較多，佢嘅細枝好似四邊形噉，而葉色方面，一年四季都係深綠色。喺春天出新葉嗰時變淡黃。

用途
呢種植物唔單止可以用嚟做觀景植物，重可以用嚟做藥都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢樖嘢可以用嚟做藥，可以醫疴尿唔順暢同淋漓澀痛嘅功效。
尖葉杜英

尖葉杜英（粵拼：zim1 jip6 dou6 jing1；學名：Elaeocarpus apiculatus）係杜英科杜英屬嘅一樖四季常綠喬木。原產地喺中國華南同馬來西亞嗰邊，呢種樹木喺中國內地嘅海南同雲南、廣東中部同南邊地區先至見到。

形態
呢樖嘢生到好似座塔噉嘅樣嘅樹，而成年樹木嗰陣，佢嘅板根都好巴閉吓。樹木高度一般去到30米，胸高直徑去到2m。樹皮一般係灰色；而花期方面，一般喺4——5月開花，佢啲花都幾白淨同幾香吓。呢樖樹鍾意生喺有光嘅半蔭樹林入面。
尖葉鹵蕨

尖葉鹵蕨（粵拼：zim1 jip6 lou5 kyut3；學名：Acrostichum speciosum）係鹵蕨科鹵蕨屬入面嘅一個品種。佢係水生挺水，重生好多年嘅蕨類植物。而呢種植物喺亞洲嘅海邊、太平洋嘅群島同澳洲嘅海邊、海南島入面先至可以搵到佢。
尚-保羅·馬拉

尚-保羅·馬拉（法文：Jean-Paul Marat，法文讀音：[ʒɑ̃ pɔl maʁa]，1743年5月24號—1793年7月13號），係法國嘅醫生、記者同雅各賓派政治人。佢喺大革命爆發後做國民公會議員，之後參與投票處決路易十六。1793年5月，佢同埋羅伯斯庇爾、丹敦等人推翻咗吉倫特派嘅政權。7月13號，喺屋企俾暗殺死咗。馬拉嘅死亦引發咗恐怖統治。
尚·達林伯特

尚·達林伯特（Jean le Rond d'Alembert，1717年11月16號—1783年10月29號）係18世紀法國數學家同物理學家，提出咗達林伯特原則。
戰爭與和平

《戰爭與和平》 （俄文：Война и миръ），係俄國作家托爾斯泰嘅長篇小說作品，響1869年出版，講歐洲拿破崙時期俄羅斯所發生嘅事。
故事以1812年俄國衞國戰爭為中心，反映1805年至1820年嘅重大事件，包括奧斯特利茨大戰、波羅底諾會戰、莫斯科大火、拿破崙潰退等。通過對四大家庭同埋安德列、彼埃爾、娜塔莎喺戰爭同和平環境中嘅思想同埋行動嘅描寫，展示當時俄國社會嘅風貌。
戰狼外交

戰狼外交，係一個用來形容中華人民共和國自習近平擔任中共中央總書記以嚟推行嘅強硬而且具挑釁性外交政策嘅稱呼。2017年，中國演員吳京自導自演嘅電影《戰狼2》上映，由於電影嘅中國民族主義情緒濃厚，衍生出「戰狼外交」呢個詞語。
面對呢個說法，唔同中國官員都聲稱中國係走和平路線，只係受攻擊嘅時候先至防衛。但去到2020年12月，中國外交部發言人華春瑩就正式承認佢哋係走戰狼外交路線。

成因
中國外交部發言人趙立堅被認為係戰狼外交嘅代表人物
中國外交部發言人趙立堅喺Twitter上轉載一張漫畫諷刺澳洲軍人，引發中澳兩國外交紛爭
有評論話，武漢肺炎嘅疫情期間，中國覺得西方社會喺疫情衝擊下「不堪一擊」，令中國相信國家要對社會有強力干預，又覺得中國會喺持久戰中獲勝。

視為戰狼外交嘅例
喺2018年，有喺瑞典旅遊嘅中國家庭同酒店發生爭執，引嚟中國駐瑞典大使館強勢介入譴責斯德哥爾摩警察；但最後爭議被證實其實係中國遊客抓著數唔成而起。
自2018年起，瑞典不時關注新疆同其他中國以內嘅人權問題，但係中國駐瑞典大使桂從友周不時發起挑釁性言論，例如恐嚇瑞典如果再指控新疆問題就唔好諗住同中國生意，或者形容瑞典係48公斤級別矮仔妄圖挑戰86公斤級嘅中國。
喺2020年11月，中共剝奪香港溫和民主派議員資格事件上，外交部發言人趙立堅恐嚇五眼聯盟外長，揚言要篤穿佢哋對眼，民運人士王丹就批評呢啲係低級粗俗，戰狼外交嘅外交語言。
2020年11月，趙立堅亦喺Twitter發佈假圖攻擊澳洲軍隊，結果唔單止引嚟澳洲總理要求道歉，仲有好多國家加入譴責。
喺2021年3月，美中高層喺阿拉斯加首府安克拉治會談，美國就中國喺香港、新疆、西藏、台灣問題嘅表現，作出批評，要求佢哋尊重當地人嘅人權。中國外交官楊潔篪未有回應問題，但就對美國代表講咗一句：「美國沒有資格居高臨下同中國說話，中國人不吃這一套！」

中國官員回應
中國駐英國大使劉曉明無否認呢個描述，更表示中國堅持走和平路線，但係因為世界上有「狼」，所以中國需要「戰狼」嚟捍衛國家尊嚴。中國官媒《環球時報》就話，中國一直強調共同利益，只係喺自己受到攻擊嘅時候自我防衛，後嚟更引述有一個形象嘅比喻話中國似係『功夫熊貓』。中國駐意大利大使李軍華亦認為戰狼對中國唔係合適嘅標籤。
去到2020年12月，中國外交部發言人華春瑩就正式承認佢哋係走戰狼外交路線，又話無可能接受其他國家對中國污名化，或者打壓中國企業等作為。

國際社會反應
「戰狼外交」普遍增加自由世界民眾對中共嘅負面影響。除咗一啲被中共攻擊嘅國家領導人物嘅反應之外，歐盟同埋好多國家開始倒向喺美中之間美國嘅一邊。

國際間網民反應
另外，戰狼外交亦引起唔少國家網民嘅不滿，甚至對小粉紅嘅一啲揶揄。例如，當討論牽涉到臺灣主權問題嘅時候，有時呢啲網民就會以「西台灣」一詞揶揄中國。
戰火浮生

《戰火浮生》（英文：The Mission）係一部1986年嘅英國時代電影，表述18世紀天主教耶穌會去南美傳教嘅故事。
戰爭電影

戰爭電影（粵拼：zin3 zang1 din6 jing2，War Film）係一種電影類型，指描述戰爭嘅電影。
戰毒

《戰毒》（英文：White War）係企鵝影視同樂道互娛聯合出品拍攝製作嘅中國大陸、香港合拍電視劇，由黃宗澤、吳卓羲、關智斌、周秀娜、張雅卓、吳千語主演，陳國華執導。套劇總共有30集，每集大約1個鐘。
套劇喺2020年7月9號開始喺中國大陸嘅騰訊視頻、愛奇藝、優酷同埋香港嘅 Viu OTT平台播出。香港免費電視頻道ViuTV亦買咗呢套劇，安排喺2021年2月8號到2月19號逢禮拜一到五晚21:30－22:30播出；2月20號同2月21號禮拜六、日晚深夜每晚播3個鐘。

ViuTV播映爭議同調出黃金時段事件
ViuTV安排外購中港合拍劇《戰毒》接檔自製劇《太平紋身店》喺2021年2月8號首播。皆因劇入面好多角色都係無綫電視演員，製作被指求其，片尾用簡體字等等原因，受到唔少觀眾抵制，要求ViuTV停播呢套劇，初頭ViuTV只係回應話重視唔同觀眾嘅意見，提供唔同類型節目，包括自製嘅同外購嘅。經過超過一個禮拜嘅抗議，到2月15號ViuTV終於屈服，宣佈由2月22號開始改播外購韓劇《上司實習生》。而《戰毒》由第7集打後未播嘅23集內容被重新剪輯成10集內容，頭四集（第7-10集）喺原定時段播，後六集以「結局篇」名義喺禮拜六、日晚深夜分兩日各播3個鐘（第11-12集）。呢個安排令《戰毒》做咗ViuTV開臺以嚟頭一套中途被調出黃金時段嘅劇集。
戰爭罪

戰爭罪係違反戰爭法嘅行為，導致個人對行為承擔刑事責任，例如故意殺害平民或戰俘、酷刑、劫持人質、不必要噉破壞平民財產、背信棄義、欺騙、戰時性暴力、掠奪、徵募兒童入伍、進行種族滅絕或種族清洗、投降後不予援助，同埋無視相稱性同軍事必要性嘅法律區別。

定義
戰爭罪係嚴重違反有關國際人道法嘅習慣法同條約法規則嘅行為，呢啲行為係個人應承擔責任嘅刑事犯罪。戰爭罪嘅通俗定義包括違反既定嘅戰爭法保護，亦都包括唔遵守程序規範同戰鬥規則，例如攻擊展示和平休戰旗幟嘅人，或使用同一面旗做詭計對敵軍發動攻擊。好多化學軍備控制協議同《禁止生物武器公約》亦禁止喺戰爭中使用化學同生物武器。着住敵方制服或便服潛入敵方陣線進行間諜活動或破壞活動係合法嘅戰爭詭計，但喺敵方後面暗殺人就唔合法，因為噉構成咗非法背信棄義。用降落傘攻擊部署緊嘅敵軍唔係戰爭罪。然而《日內瓦公約》第一議定書第42條明確禁止攻擊從爛咗嘅飛機上彈出來嘅傘兵同降落後投降嘅傘兵。1907年《海牙第四公約》第30條明確禁止交戰方喺未事先審判嘅情況下懲罰敵方間諜。

聯合國嘅定義
聯合國畀咗以下戰爭罪嘅定義：
故意謀殺無辜；
酷刑或非人道待遇，包括生物實驗；
故意造成巨大痛苦，或對身體或健康造成嚴重傷害；
迫戰俘或其他受保護人喺敵對勢力中服役；
迫16歲以下嘅兒童加入武裝部隊或團體或利用佢哋積極參與敵對行動；
故意指揮攻擊平民，唔直接參與敵對行動；
唔以軍事必要為理由，非法同肆意進行大規模破壞同侵佔財產；
除非衝突必要，否則破壞或奪取敵人財產；
用毒藥或中毒武器；
故意攻擊唔用作軍事基礎設施嘅宗教、教育、藝術、科學或慈善目的嘅建築物、歷史古蹟、醫院；
故意剝奪戰俘或其他受保護人公平同正常審判嘅權利；
攻擊或轟炸未設防同非軍事基礎設施嘅城鎮、村莊、住宅或建築物；
非法驅逐、轉移或非法拘禁；
劫持人質。
明知噉攻擊會導致平民喪生或傷亡，或對民用物體造成損害，或對自然環境造成廣泛、長期同埋嚴重嘅損害，而蓄意攻擊。

早期例子
1474年，Peter von Hagenbach（英文：Peter von Hagenbach）畀神聖羅馬帝國一個特別法庭審判，係第一次戰爭罪嘅審理。法庭話佢作為騎士，被視為有義務防止軍隊犯罪。即使Peter von Hagenbach話佢服從咗上級命令，Peter von Hagenbach都係被判有罪，佢被判處死刑並被斬首。

海牙同日內瓦公約
《海牙公約》係分別喺1899年同1907年荷蘭海牙兩次和平會議上達成嘅國際條約。加上1864年同1909年日內瓦第一同第二公約，呢啲條約係第一批正式闡述戰爭法同戰爭罪嘅條約。
《日內瓦公約》係從1864年到1949年通過並不斷擴展嘅四項相關條約，代表咗根據國際法進行戰爭的法律基礎同框架。

現代
即使喺現代，仍然有好多戰爭罪發生緊，例如喺抗日戰爭同第二次世界大戰期間日本犯下嘅大量戰爭罪行，俄羅斯入侵烏克蘭嘅時候，俄羅斯被指控殺死平民。
戰爭迷霧

策略遊戲終極動員令：將軍 絕命時刻嘅截圖；畫面左下角有幅小地圖，而且隻遊戲用咗戰爭迷霧嘅機制。
戰爭迷霧（英文：fog of war）可以泛指打仗嗰陣嘅不確定性。

遊戲應用
喺遊戲設計上，戰爭迷霧係種遊戲機制，指遊戲幅地圖當中，得有玩家單位身處嘅地方清晰可見：玩家控制下嘅單位去過、但目前冇單位身處嘅地方通常會暗咗，淨係俾玩家睇到地形但睇唔到敵人單位，而玩家未去過嘅地方會一片漆黑。戰爭迷霧呢種機制常見於（俾玩家由上面鳥瞰噉望地圖嘅）戰略遊戲當中。
星街小區

星街小區（Starstreet Precinct）係指香港香港島嘅灣仔西邊，指星街一帶，靠近太古廣場三期。星街小區一帶有星街、月街、日街、永豐街等。原本係香港最早發電廠原址，今日有好多各式餐廳、藝廊、花舖等等。

史
1900年代，香港電燈公司起咗第一間發電廠，當時發電廠最重要嘅用處係供電畀各街各家照明。因為佢帶來光明，所以用傳統上嘅三光，日月星來命名三條街，即係日街、月街同星街。
星組

星組係日本寶塚歌劇團中五個演出組別嘅其中一個，喺劇團五個演出組別之中排喺第四組，代表色係藍色。

史
星組喺1933年成立，1939年因為政局唔穩定而取消，1948年以勞動基準法，星組再度成立。

現時狀況
現時由礼真琴擔任男役top star、舞空瞳擔任娘役top star。
組長由萬里柚美擔任，副組長由美稀千種擔任。
二番手係禮真琴
其他主要團員有七海ひろき、如月蓮、天壽光希、十碧れいや、麻央侑希、瀬央ゆりあ等
星聲相識精選

《星聲相識精選》係華納唱片喺1998年推出嘅雜錦碟。
星谷美緒

星谷美緒 ，係日本嘅一個女藝人同埋配音員。
星軌

星軌（英文：star trail），又叫星跡或星流跡，係指一種通過長時間曝光嚟影夜空中星體運動嘅影像。
星街

星街（英文：Star Street）係香港灣仔一條馬路，由聖佛蘭士街開始，去到萬茂里。
彼得·德拜

彼得·德拜係一個荷蘭王國、美國教授、化學家、物理學家、理論物理學家、科學家、工程師、大學教員。